钦定古今图书集成/理学汇编/学行典/第240卷 > 张常德
## 钦定古今图书集成/理学汇编/学行典/第240卷 > 张常德

按《宁海县志》：“张常德，字德盛。不资学问，而性仁厚，家
故饶裕。父为里豪所并，贫甚。常德既长，治产十馀年，
不减其初。父嘉之，欲𢌿以产之半，常德固辞，愿均赐
诸弟。族人常为巨量受租，常德撞破之。至正末，浙东
饥，常德发廪济其乡人，不足，令昆弟继之，又不足，则
遍说富人继之，人多赖以全活。已而盗起，大掠迫其”
乡。常德度不能拒，具牛酒迎之，愿无苦小民，盗竟不
犯其乡。年七十九卒。子岵，登洪武乙丑进士。